b'\n_START_ARTICLE_\nSerengetis\n_START_PARAGRAPH_\nSerengetis (angl. Serengeti) \xe2\x88\x92 geografinis ekosistemos regionas Ryt\xc5\xb3 Afrikoje, besidriekiantis nuo \xc5\xa1iaurin\xc4\x97s Tanzanijos iki pietin\xc4\x97s Kenijos. Plotas 30 000 km\xc2\xb2._NEWLINE_Serenge\xc4\x8dio pavadinimas kilo i\xc5\xa1 masaj\xc5\xb3 \xc5\xbeod\xc5\xbeio \xe2\x80\x9esiringet\xe2\x80\x9c, kuris rei\xc5\xa1kia \xe2\x80\x9eberibes lygumas\xe2\x80\x9c. Serenge\xc4\x8dio ekosistema yra viena seniausi\xc5\xb3 ir geriausiai i\xc5\xa1silaikiusi\xc5\xb3 visoje \xc5\xbdem\xc4\x97je. Daugiau kaip 80\xc2\xa0% Serenge\xc4\x8dio u\xc5\xbeima saugomos teritorijos \xe2\x88\x92 Serenge\xc4\x8dio nacionalinis parkas,  Ngorongoro draustinis Tanzanijoje, Masai Maros draustinis Kenijoje ir kitos. Vienintelis aktyvus ugnikalnis Serengetyje yra Ol Doinyo Lengai._NEWLINE_Klimatas Serengetyje paprastai b\xc5\xabna sausas ir \xc5\xa1iltas. Pagrindinis lietaus sezonas trunka nuo kovo iki gegu\xc5\xbe\xc4\x97s m\xc4\x97nesio, o nedideli liet\xc5\xabs \xe2\x88\x92 spalio ir lapkri\xc4\x8dio m\xc4\x97nesiais._NEWLINE_Serengetyje gyvena ir veisiasi daugiau kaip 4,5 mln. laukini\xc5\xb3 gyv\xc5\xabn\xc5\xb3. Serengetyje kasmet vyksta viena did\xc5\xbeiausi\xc5\xb3 laukini\xc5\xb3 gyv\xc5\xabn\xc5\xb3 migracij\xc5\xb3 pasaulyje.'